alexandrainst/scandi-wiki huggingface dataset:
Kapp Idrettsforening

Kapp Idrettsforening er eit idrettslag, stifta 1913, heimehøyrande på Kapp i Østre Toten kommune i Oppland. Laget er aktiv i fotball, tidlegare også i handball. 

Kapp IF hadde sine beste år på 1950-talet. I 1952 nådde laget kvartfinalane i noregsmeisterskapen, det vart slått 3-1 av den seinare noregsmeisteren, Sparta frå Sarpsborg. Våren 1958 rykte Kapp opp i Hovedserien, og spelte 1958/59-sesongen i den, der laget vart desidert sist i B-avdelinga med sine seks poeng.

Laget spelar heimekampane på Kapp idrettsplass, i daglegtale Fauchaldplassen.

Kjelder
Magnus Breili: Fotballboken. 1967
Denne artikkelen bygger på «Kapp Idrettsforening» frå ,  den 5. oktober 2015.  
 

Norske idrettslag
Østre Toten kommune
Datarollespel

Datarollespel, også kalla RPG (frå engelsk  role-playing game) er ein dataspel-sjanger der spelaren kontrollerer ein eller fleire karakter i ei tillaga verd.  Mange rollespel-dataspel har opphav i «pen-and-paper»-rollespel, slik som Dungeons & Dragons og brukar mykje av den same terminologien, omgivnadane og spelemekanikken. Andre store likskapstrekk med desse rollespel-typane inkluderer narrative element, at spelaren sin karakter kan utvikla seg, kompleksitet, gjenspelbarhet og innleving. Det er ikkje naudsynt med ein spelleiar grunna det elektroniske mediumet, noko som aukar farta på kampane og problemløysinga i spela. Datarollespel har utvikla seg frå enkle tekstbaserte spel til visuelt rike 3D-spel.

Kjelder

Denne artikkelen bygger på «Role-playing video game» frå , den 5. oktober 2015.

Dataspelsjangrar
IL Sverre

Idrettslaget Sverre er eit idrettslag i Levanger i Nord-Trøndelag. Laget vart stifta 26. september 1886, og er såleis av dei eldste idrettslaga i landet. Sverre har avdelingar som driv med fotball, sykling, tennis og turn.

IL Sverre er særleg kjend for sine syklistar. Aller best kjend er Knut Knudsen, vinnar av olympisk gullmedalje i 4 000 meter forfylgjingsritt på bane (velodrom) under Sommar-OL 1972 i München.

Fotballaget spelar heimekampane på Eldberg stadion.

Kjelder
heimeside

Idrettslag i Trøndelag
Idrett i Levanger
Al Husun

Al Husun (arabisk  الحصن, òg skrive Al Husn, Hisn og Husn) er ein by nord i Jordan, 65 km nord for Amman, og kring 7 km sør for Irbid. Han har eit folketal på 33 000. Regionen har frodig jord og eit moderat klima som gjev gode jordbrukstilhøve. Al Husn var kjend for vinen sin, men hovudprodukta i dag er kveite og olivenolje.

Historie
Al Husn er ein av stadane som kan ha vore Dion, ein oldtidsby frå då romarane dominerte nordlege Jordan og regionen. Byen var ein del av Dekapolis, ein byføderasjon på ti gresk-romerske byar, skapt under Pompeius kring 64-63 fvt.). 

Al Husn hadde ei av dei eldste ortodokse kyrkjene i Jordan. Han vart opphavleg bygd på 200-talet, men øydelagd i 1680 av den osmanske hæren. Ei ny kyrkje vart bygd i 1886 av lokale kristne. Tradisjonelt har Al Husn hatt eit større kristent samfunn, inkludert melikktar. 

I 1806 vitja den tyske reisande Seetzen Husn og var gjest hos Al Sheikh Abdalla Ghanma. Han skreiv i boka si at han vitja sjeiken i byen og budde hos han i to veker.

Tursitmål
Al Husn er kjend for ei kunstig høgd frå romartida, nord i byen, som dei lokale kallar «Al-Taal». I følgje lokale segner skal det ligge ruinar av ei borg eller ei bysantinsk kyrkje på høgda, og at denne skal ha gjeve namnet på byen. Husn tyder «borg» på arabisk. I nærleiken ligg eit romersk basseng.

Kjelder
Denne artikkelen bygger på «Al Husn» frå ,  den 5. oktober 2015. 
 oppgav desse kjeldene:

Busetnader i Irbid guvernement
Ar Ramtha

Ar Ramtha, òg kalla Al-Ramtha (arabisk الرمثا) er ein by heilt nordvest i Jordan. Han har eit folketal på 120 365 innbyggjarar (2010).

Namnet
Ar Ramtha er kalla op etter ei lokal ørkenplante, Al Ramath (arabisk الرمث). Under Romarriket vart byen kalla Ramatha.

Historie

Romarriket nytta Ar Ramtha som ein avsidesliggande knutepunkt for å knyte saman koloniane sine. Ein har funne ruinar av bygningar og gamle romerske antikvitetar forskjellige stader i Ar Ramtha. Under den islamske ekspanderinga, låg Ar Ramtha i Houran. Historisk og samfunnsmessig har byen vore knytt til Daraa i Syria, som ligg like over den andre sida av grensa.

Idrett
Byen har to idrettsklubbar, Al-Ramtha SC, ein fotballklubb i den jordanske eliteserien, og Ittihad Al-Ramtha, som spelar på det nest øvste nivået i jordansk fotball.

Kjelder
Denne artikkelen bygger på «Ar Ramtha» frå ,  den 5. oktober 2015. 
 oppgav desse kjeldene:

Busetnader i Irbid guvernement
Byar i Jordan
Bushra i Jordan

Bushra (Bishra) er ein by i Irbid guvernement i Jordan. Han ligg 560 meter over havet, 3 km aust for byen Irbid, nord for byen Beit Ras, sør for byen Hawara og aust for byen Sal. Byen hadde kring 45 000 innbyggjarar i 2011.

Geografi

Byen er ein del av Sahel Horan. Det raude jordsmonnet i regionen er særs godt for å dyrke korn. Byen ligg på ein liten ås kalla Tal Mehrez, sør i dalen. Alroishdalen endar i Rahaubdalen, som munnar ut i Yarmouk.

Galleri

Kjelder
Denne artikkelen bygger på «Bushra, Jordan» frå ,  den 5. oktober 2015. 
 oppgav desse kjeldene: 

GIS

Kjelder 
Denne artikkelen bygger på «Bushra (Jordan)» frå ,  den 5. oktober 2015. 
 oppgav desse kjeldene:

Busetnader i Irbid guvernement
Byar i Jordan
Der Abi Saeed

Der Abi Saeed (arabisk دير ابي سعيد) er ein by i Irbid guvernement i Jordan. Han er kalla opp etter det historiske, kristne kapellet ('Der' på arabisk) som låg der byen vart bygd. Byen vart viktig tidleg på 1900-talet etter Det osmanske riket fall. Der Abi Saeed er det administrative senteret i Al-Kourah nahiya, eit av ni slike department i Irbid guvernement.

Geografi
Byen ligg på den jordanske delen av Houran, kring 25 km i sørvest for byen Irbid, og kring 83 km nord for hovudstaden i Jordan, Amman.

Område
Kommunen Der Abi Saeed er delt inn i åtte område: 
 Der Abi Saeed
 Kafr Maya
 Al-Samt
 Marhaba
 Abu Alqain
 Jeffin
 Ashrafiyeh
 Tibnah

Kjelder
Denne artikkelen bygger på «Der Abi Saeed» frå ,  den 5. oktober 2015. 
 oppgav desse kjeldene:

Busetnader i Irbid guvernement
Byar i Jordan
Habaka

Habaka (arabisk حبكا) er ein liten småby i åsane nord i Jordan, 75 km nord for hovudstaden Amman, og kring 5 km sør for Irbid. Regionen har særs frodig jord og godt klima, som gjev gode vekstvilkår for jordbruk. Hovudprodukta som vart dyrka her er oliven og druer. Åsane her er dekte av furuskogar som strekkjer seg frå Ajloun.

Habaka har kring 1800 innbyggjarar.

Historie 

Det er gjort funn på Tell Johfiyeh i nærleiken, som går attende til jernalderen. Ein av dei kjende islamske vitskapsmennene , ‘Ali bin Ziadah bin abd Alrhman Alhabaki Alshafie’ var frå Habaka og døydde i 1364.

Kjelder
Denne artikkelen bygger på «Habaka» frå ,  den 5. oktober 2015. 
 oppgav desse kjeldene:

Busetnader i Irbid guvernement
Husn-leiren

Husn-leiren eller Al-Husn-leiren, lokalt kalla Martyr Azmi el-Mufti-leiren, er ein palestinsk flyktningleir i Jordan. Han ligg nær Al Husn, kring 80 km nord for Amman. Han vart grunnlagd i 1968 for å huse 12 500 flyktningar som vart drivne bort frå Vestbreidda og Gazastripa under seksdagarskrigen i 1967. I 2005 husa han 50 573 flyktningar. Leiren har eit kvinnesenter, fire skular, eit helsesenter, eit senter for utlevering av mat og eit rehabiliteringssenter.

I starten bydde flyktningane i telt, men etter kvart som det kom fleire flyktningar til området, vart det sett opp permanente bygningar mellom 1969 og 1971 av SNs hjelpeorganisasjon for palestinske flyktningar i Midtausten (UNRWA).

Kjelder
Denne artikkelen bygger på «Husn Camp» frå ,  den 5. oktober 2015. 
 oppgav desse kjeldene:

Palestinske flyktningleirar i Jordan
1968 i Jordan
Busetnader i Irbid guvernement
Busetnader grunnlagde i 1968
Huwwarah

Huwwarah (arabisk حوّاره), òg skrive Huwwara og Huwarrah, er ein landsby nord i Jordan. Han ligg i Irbid guvernement, og er ein av mange jordbrukslandsbyar på den frodige Hauransletta. Huwwarah grensar til Ramtha og Gilead i aust og Irbid i vest.

Huwwarah har kring 15 000 innbyggjarar.

Galleri

Kjelder

Denne artikkelen bygger på «Huwwarah» frå ,  den 5. oktober 2015. 
 oppgav desse kjeldene:

Busetnader i Irbid guvernement
Johfiyeh

Johfiyah, Johfiyeh, Juhfiyah eller Juhfiyeh (arabisk جُحفية) er ein historisk og arkeologisk landsby nord i Jordan, 80 kilometer nord for hovudstaden Amman, kring 7,5 km sørvest for byen Irbid (Arabialla). Han har kring 4000 innbyggjarar.

Historie

Den vesle landsbyen har vore busett frå steinalderen til Det osmanske riket, og var ein av dei store byområda fram til dei ti romerske festningsbyane Dekapolis oppstod i romartida. Ein trur at dei fleste av dei historiske ruinane og bygningane kollapsa i eit jordskjelv som råka regionen i 747 evt. og i jordskjelv som følgde seinare. 

Johfiyah ligg strategisk til på ein ås oppom fjellsletta Hauran, med utsyn mot Golanhøgdene, fjellet Hermon og Genesaretsjøen, i tillegg til foten av fjella i Ajloun i sør. 

Under omajadane, trur ein at dei omajadiske herskarane kom til Johfiyeh for å jakte i den vene naturen. Ein har funne mange glastøy og keramikk frå omajadane i området.

Johfiyeh vart mindre viktig etter at senteret av det islamske kalifatet vart flytta til Bagdad.

Johfiyeh er nemnt i osmanske skattelister, som tyder at han framleis var busett fram til våre dagar.

Monument og arkeologiske funn  

Tell Johfiyeh
 Den gamle moskeen
 Den bysantinske kyrkja
 Dolmen: Det er mange døme på flint-dolmenar i Johfiyeh og Natifah 
 Assieh
 Al Bateen
 Kherbet Hufa
 Umisrareh
 Rojmelaries

Kjelder 
Denne artikkelen bygger på «Johfiyeh» frå ,  den 5. oktober 2015. 
 oppgav desse kjeldene:

Megalittiske monument i Midtausten
Busetnader i Irbid guvernement
Arkeologiske funn i Jordan
Kufr Rakeb

Kufr Rakeb (arabisk كفر راكب) er ein by i Irbid guvernement i Jordan. Det er ein av fem storbydistrikt i Barqash.

Byen ligg nær Jordandalen i Kourah nahiya.

Folketalet er estimert til å vere kring 5 000 (2011).

Kjelder
Denne artikkelen bygger på «Kufr Rakeb» frå ,  den 5. oktober 2015. 
 oppgav desse kjeldene:

Busetnader i Irbid guvernement
Kufr 'Awan

Kufr 'Awan (كفرعوان på arabisk) er ein landsby i Kourah nahiya i Irbid guvernement i Jordan. Der eit av fem område i storbyområdet Barqash. Han hadde kring 12 000 innbyggjarar i 2011.

Geografi 
Byen ligg i Irbid guvernement nordvest i Jordan, kring 35 km frå byen Irbid. Kufr 'Awan ligg mellom dei fire landsbyane Jdita og Kufr 'Abel i sør og sørvest og Bait 'Edis og Kufr Rakeb i nord. I tillegg ligg det arkeologiske området Al Kharja' i vest, som høyrer til Kufr 'Awan.
Kufr 'Awan ligg òg i nærleiken av Jordandaleni vest og fjella i Ajloun guvernement i sør.

Historie 
Byen ligg oppom den kjende romerske oldtidsbyen Pella, som var ein av ti byar i Dekapolis-forbundet.

Slaget ved Fahl mellom Rashidun-kalifatet og Romarriket fann stad i dette området. Like nedanfor den gamle staden står ein moské, til minne om ein av følgjeseveinane til profeten Muhammed, som døydde i slaget i januar 635.

Kjelder

Denne artikkelen bygger på «Kufr 'Awan» frå ,  den 5. oktober 2015. 
 oppgav desse kjeldene:

Busetnader i Irbid guvernement
Marw i Jordan

Marw eller Murrow er ein landsby i Irbid guvernement i Jordan, nordaust for byen Irbid og kring 7 km aust for landsbyen Beit Ras. Han har kring 4500 innbyggjarar.

Kjelder
Denne artikkelen bygger på «Marw, Jordan» frå ,  den 5. oktober 2015. 
 oppgav desse kjeldene:

Busetnader i Irbid guvernement
Al Mazar al Shamali

Al-Mazar Al-Shamali eller Nord-Al-Mazar (arabisk المزار الشمالي) er ein by i Irbid guvernement nordvest i Jordan. Han ligg 15 km sørvest for Irbid og har kring 20 000 innbyggjarar.

Byen ligg i eit fjellområde med fjell opp til 780 meter over havet, dekte av store skogar. Hovudnæringa i området er jordbruk, med avlignar som kveite og bygg, i tillegg til frukter som fersken og aprikos. Oliven og druer er òg viktige produkt for området.

Kjelder

Denne artikkelen bygger på «Al Mazar al Shamali» frå ,  den 5. oktober 2015.
 oppgav desse kjeldene:

Busetnader i Irbid guvernement
As-Salt

Salt (arabisk السلط, Al-Salt) er ein gammal jordbruksby og administrativt senter vest i det sentrale Jordan. Han ligg ved den gamle hovudvegen frå Amman til Jerusalem, Balqa-høglandet, kring 790–1 100 meter over havet, nær Jordandalen. Han er bygd over tre åsar, og på ein av desse, Jebal Al Qal'a, ligg ruinane av ei borg frå 1200-talet. Han er det administrative senteret i Balqa guvernement.

Stor-Salt kommune har kring 97 000 innbyggjarar (2006), der 65 % er muslimar og 35 % kristne.

Historie

Det er ikkje kjend når byen først vart busett, men ein trur han vart bygd av den makedonske hæren under regjeringstida til Aleksander den store. Byen vart kalla Saltus i bysantinsk tud og var setet for ein biskop. På den tida vart byen rekna for  å vere den viktigaste busetanden på Austbreidda av Jordanelva. Busetnaden vart øydelagd av mongolane og så bygd opp att under regjeringstida til mamelukk-sultanen Baibars (1260–1277) og vart eit regionssenter nok ein gong under Det osmanske riket. Tidleg i 1830-åra var Salt igjen angripen, denne gongen under eit raid av den egyptiske statthaldaren Ibrahim Pasha i felttoget hans mot osmanarane i Palestina.

Glanstida til Salt var seint på 1800-talet då handelsfolk reiste frå Nablus for å utvide handelsnettverket sitt aust for Jordanelva. På grunn av mange nye innbyggjarar vart Salt raskt utvida frå ein enkel bondelandsby til ein by med mange elegante bygningar, mange bygd i Nablusi-stil. Mange av bygningane frå denne tida står framleis i Salt i dag.

Etter fyrste verdskrigen var byen staden der Herbert Samuel, britisk høgkommisær i Palestina, valde å annonsere at britane favoriserte eit hashimittisk-styrt område på Austbreidda av Palestinamandatet (dagens Jordan). Dette vart ein realitet i 1921 då Abdullah I vart emir av Transjordan. Salt verka å bli byen som skulle bli vald til hovudstaden i det nye emiratet, sidan det meste av handelen og industrien strøymde gjennom Salt. Salt hadde i denne tida ingen vidaregåande skular. Likevel valde Abdullah byen som hovudstaden i emiratet sitt, men endra etter kvart meining og flytta til Amman då han følte han ikkje kom overeins med notabiliteten i Salt. Amman var på den tida ein liten by med berre 20 000 innbyggjarar, men opplevde etter kort tid rask vekst.

Kommunedistrikt
Stor-Salt kommune er delt inn i ni distrikt:

Kjelder

Denne artikkelen bygger på «Salt i Jordan» frå ,  den 6. oktober 2015. 
 oppgav desse kjeldene:

Busetnader i Balqa guvernement
Byar i Jordan
Cosplay

Cosplay (av engelsk costume play, «kostymeleik», frå japansk コスプレ, kosupure ) er ein type performancekunst der ein person kler seg ut med kostymer og anna utstyr for å likna ein bestemt karakter frå manga, anime, teikneseriar, dataspel, filmar og tv-seriar. Subkulturen oppstod i Japan rundt 1980-talet og byrja å vekse seg stor på 1990-talet. Det er vanleg at cosplayarar skiftar kjønn på karakteren dei kler seg ut som, då kalla crossplay.

Antrekka kan vera alt frå enkle klesplagg til særs detaljerte kostyme. Når cosplayarane går med kostymene sine prøvar dei å etterlikna karakteren si åtferd og kroppsspråk. Cosplay har blitt ein vanleg del av fan-samlingar til alle slags seriar, og her kan ein ofte finne cosplay-konkurransar. 

Nokre kjende cosplay-samlingar i Norge er:
Desucon i Oslo eller Lillestrøm.
Torucon i Trondheim.
Banzaicon i Larvik.
Metrocon i Stavanger.

Kjelder
Denne artikkelen bygger på «Cosplay» frå , den 6. oktober 2015.

Bakgrunnsstoff
Cosplay på DMOZ
Cosplay.com
Cospix.net
A Cosplay Paradise
WorldCosplay

Cosplay
Japanske subkulturar
Anime
An Elder Scrolls Legend: Battlespire

An Elder Scrolls Legend: Battlespire er eit open verd overlevings skrekk og action-rollespel utvikla og utgjeve av Bethesda Softworks, som tek stad i The Elder Scrolls-verda.

Battlespire handlar om ein trollmannslærling som må reise gjennom fleire riker i Oblivion og overvinna Mehrunes Dagon. Spelet fekk blanda tilbakemeldingar.

Oppsett
I motsetning til andre The Elder Scrolls-spel, manglar Battlespire ein kvile-funksjon. Gjennom heile spelet er det ingen seljarar å kjøpa gjenstandar frå, og difor er det ikkje nokon gullmyntar å finne i spelet. Fiendar kjem ikkje tilbake når ein spelar forlèt eit områd, og dei er heller ikkje tilfeldige slik som dei var i Arena og The Elder Scrolls II: Daggerfall.
Battlespire har ein multiplayer funksjon som fungerar gjennom nettverket GameSpy. Sjølv om GameSpy ikkje lenger vert støtta, kan ein spela multiplayer gjennom Kali-programvara.

Handling
Battlespire er oppkalla etter treningsanlegget for trollmannskrigarar («battlemages»). Spelaren er ein lærling som på sin eksamensdag oppdagar at ein hær av Daedra leia av Mehrunes Dagon har invadert og drepe nesten alle. Partnaren hans vert halden fanga av Mehrunes Dagon sjølv. Spelaren reiser gjennom sju nivå, som alle er forskjellege riker i Oblivion, for å kome fram til Mehrunes Dagon, overvinna han og reise tilbake til Tamriel.

Utvikling 
Etter utgjevinga av Daggerfall byrja Bethesda med tre separate prosjekt på ein gong: Battlespire, Redguard og Morrowind, for det var blitt klårt at fansen ynskte fleire spel, oftare. Battlespire skulle opphavleg vera ein tilleggspakke til Daggerfall og ha tittelen Dungeon of Daggerfall: Battlespire. Spelet kom ut den 30. november 1997 og var det fyrste av dei tre prosjekta som blei utgjeve.

Mottaking

Battlespire fekk kritikk for sine tekniske problem. Spelet blei skildra som eit middelmådig RPG-spel, med mange bugs og glitches. På ei anna side gav PC Zone UK spelet ein score på 75%.

Kjelder
Denne artikkelen bygger på «An Elder Scrolls Legend: Battlespire» frå , den 6. oktober 2015.

Dataspel frå 1997
DOS-spel
The Elder Scrolls
Datarollespel
Nils Eriksen

Nils Kristian Eriksen () var ein norsk fotballspelar frå Gjerpen som spelte høgreback på det såkalla Bronselaget under Sommar-OL 1936.

Eriksen var ein framifrå forsvarsspelar for Odd og det norske landslaget neste heile 1930-talet. Som Odd-spelar vart han cupmeister i 1931 og tapte han cupfinalen 1937, ved begge høva stod Mjøndalen IF på motsett banehalvdel. I 1939 busette han seg i Moss og spelte i 1939 på Moss FK.

Frå debuten hausten 1931 til han spelte sin 47. og siste landskamp mot Danmark i København 22. oktober 1939, den siste landskampen før Noreg kom med i verdskrigen, aksla Eriksen den norske landslagstrøya 47 gongar. I 1936 var han med på Bronselaget og i 1938 på det norske laget som tapte 1-2 mot Italia i fotball-VM 1938 i Marseille. Vanlegvis var han høgreback, men kunne også vere venstreback. Frå 1937 tok han over som senterhalf i midtforsvaret og kaptein for det norske landslaget. Han «ble ofte berømmet for sitt hodespill, sine taklinger og sine utspill. Som lagkaptein inntok han en særstilling, og han hadde en makeløs evne til å lede gutta, inspirere dem og gi dem seierstro».

Åra 1955–58 var Eriksen med i uttakskomitéen for det norske landslaget, det såkalla UK.

Sonesonen Nils Espen Eriksen var målvakt for Moss FK då klubben vart norsk meister i 1983.

Merittar
OL-bronse: 1936 med Noreg
Noregsmeister: 1931 med Odd
Tapande cupfinalist: 1937 med Odd

Notar og kjelder

Denne artikkelen bygger på «Nils Eriksen» frå ,  den 6. oktober 2015.  
 

Norske fotballspelarar
Norske landslagsspelarar i fotball
Olympiske bronsemedaljevinnarar for Noreg
Medaljevinnarar under sommar-OL 1936
Norske deltakarar under sommar-OL 1936
Fotballspelarar under sommar-OL 1936
Spelarar i Fotball-VM 1938
Odd-spelarar
Moss-spelarar
Folk frå Skien
Henry Johansen

Henry Høgfeldt Johansen () var ein norsk fotballspelar, landslagsmålvakt i tida 1926-38, samt skihoppar frå Oslo. Han var med på Bronselaget i 1936, og gjekk under kallenamnet «Tippen».

Johansen vart medlem av Vålerengen IF i 1918, då idrettslaget Olymp vart innlema i VIF. Frå 1923 til 1946 spelte han på A-laget til Vålerengen. To kvartfinalar, i 1936 og 1938, var høgdepunkta i hans tid som klubbspelar.

Johansen debuterte på Noregs landslag i 1926, og spelte sin 48. og siste landskamp i 1938. Det store høgdepunktet var fotballturneringa under Sommar-OL 1936 i Berlin, då Noreg overraska stort og vann bronsemedaljen etter sigrar over høvesvis Tyrkia, Tyskland og Polen. Også i fotball-VM 1938 i Frankrike var han Noregs målvakt. «Mange keepere hadde noe å lære av ... hans sikre grep, fine plas[s]eringer og utspill og hans glimrende feltarbeide.», og «det var ikke få landskamper han faktisk vant for Norge». Særleg ry fekk han for sitt spel då Sverige vart slått 4-1 i Göteborg i 1932, og i 2-0-sigeren over Ungarn på heimebane i 1935.

«Tippen» Johansen vart i 1938 tildelt Egebergs ærespris for sine prestasjonar på fotballbana og i hoppbakken.

Merittar
OL-bronse: 1936 med Noreg

Notar og kjelder

Denne artikkelen bygger på «Henry Johansen» frå ,  den 6. oktober 2015.  
 

Norske fotballspelarar
Norske landslagsspelarar i fotball
Olympiske bronsemedaljevinnarar for Noreg
Medaljevinnarar under sommar-OL 1936
Norske deltakarar under sommar-OL 1936
Fotballspelarar under sommar-OL 1936
Spelarar i Fotball-VM 1938
Vinnarar av Egebergs Ærespris
Vålerenga-spelarar
Folk frå Oslo
Årstad Idrettslag

Årstad Idrettslag er eit idrettslag i Bergen, stifta 8. november 1918. Idrettslaget er heimehøyrande i bydelen Årstad, og er aktiv i fotball, handball og orientering.

Fotballaget Årstad spelte i Hovedserien i fire sesongar på 1950-talet: 1951/52 og 1952/53, samt 1956/57 og 1958/59. Etter nedrykk frå 2. divisjon i 1965 har Årstad alltid spelt i lokale seriar. Landslagsspelaren Trygve Andersen var Årstad-spelar fram til 1960.

Kjelder
 
 Magnus Breili: Fotballboken. 1967

Idrettslag i Bergen
Fotballag i Bergen
Idrettslag skipa i 1918
Fotballag skipa i 1918
Norske handballag
Årstad
Fotballklubben Kvik

Fotballklubben Kvik er ein fotballklubb i Trondheim, stifta 6. oktober 1900. Laget spelar i blå- og kvitstripete trøyer, samt blå bukser og strømper.

I 1915 nådde Kvik semifinalen i cupmeisterskapen, der vart tap 0-3 for namnebror Kvik Halden. Klubben har spelt tre sesongar på norsk toppnivå; 1947/48 i Norgesserien, samt 1951/52 og 1955/56 i Hovedserien. Etter nedrykk frå 2. divisjon i 1967 har klubben aldri sidan vore på dei to høgste nivå i norsk fotball.

Kvik spelar i 2015-sesongen på nivå fire i norsk fotballserie.

Kjelder
Magnus Breili: Fotballboken. 1967
Klubben si nettside

Bakgrunnsstoff

Fotballag i Trondheim
Skipingar i 1900
Deir Alla

Deir Alla (arabisk دير علا) er ein liten by i Balqa guvernement i Jordan). Ein trur dette er byen som er omtalt som Pethor i Bibelen.

Historie

Byen var ein fristad og eit metallarbeidssenter, med fleire smelteomnar bygd langs utsida av bymurane,  og dei stadige ombyggingane, datert av keramikk frå sein bronsealder frå 1500-talet fvt. til 400-talet fvt., vart akkumulert som ein tell. Deir Alla var den første bronsealderbyen som vart grave ut i Jordan.

Dei eldste funna i Deir Alla er datert til sein bronsealder; og vart bygd lag på lag i fleire intervall, slik at bakken heva seg og haugen gradvis vart høgare. Ein har funne spor etter ein kraftig brann, og ei egyptisk krukke dekt av sot hadde ein kartouche med dronning Twosret, slik at brannen er datert til kring 1200 fvt., noko som samsvarar med fleire byar som vart øydelagde i dette hundreåret i Det nære austen. I motsetnad til andre øydelagde byar, vart Deir Alla bygde opp att etter brannen, inn i jernalderen. 

Under utgravingar i 1967 vart det funne ein mur med inskripsjonar knytte til det til då ukjende  Balaam-profetiet, som dermed vart den første profeten frå Gamletestamentet som vart identifisert i ein inskripsjon. The Oxford Handbook of Biblical Studies skildrar dette som «det eldste dømet på ein bok på vestsemittisk skriven med alfabetet, og det eldste stykket litteratur på arameisk.» Deir Alla-inskripsjonen er datert til ,ring 840-760 fvt. og vart måla med blekk på fragment av ein vegg med mørtel. 

Ein fann òg 11 leirtvaler, der tre av dei hadde ein ukjend, mogelegeins alfabetisk skrift, sju hadde berre prikkar, og ein var tom. 

Den 20. august 2010 registrerte byen eit temperatur på 51,1 ºC, som er den offisielle varmerekorden i Jordan

Kjelder
Denne artikkelen bygger på «Deir Alla» frå ,  den 6. oktober 2015.  
 

Busetnader i Balqa guvernement
Arkeologiske funn i Jordan